Elnevezés bejegyzése iránti kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének b) pontja alapján

(2020/C 110/11)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítási kérelem elleni felszólalásra e közzététel napjától számított három hónapon belül.

A HAGYOMÁNYOS KÜLÖNLEGES TERMÉK TERMÉKLEÍRÁSA

„SLOVENSKA POTICA”

EU-szám: TSG-SI-02396 – 2018.3.30.

Tagállam vagy harmadik ország: Szlovénia

1. Bejegyzendő elnevezés

„Slovenska potica”

2. A termék típusa (a XI. melléklet alapján)

2.24. osztály: Kenyér, péksütemények, cukrászsütemények, édesipari termékek, kekszek és egyéb pékáru

3. A bejegyzés indokolása

3.1. A termék

☒ az adott termékre vagy élelmiszerre jellemző hagyományos előállítási vagy feldolgozási módszerrel vagy hagyományos összetétellel készül;

☐ a hagyományosan használt nyersanyagokból vagy összetevőkből készül.

A „Slovenska potica” jellemzően diót, tárkonyt vagy mazsolát tartalmazó töltelékkel készített kelt tészta tekercs. Hagyományosan gyűrű alakú, mivel sütését lapos aljú, sima vagy bordázott oldalú és közepén egy elvékonyodó csövet tartalmazó hagyományos kerek „potičnik” sütőformában végzik.

3.2. Az elnevezés

☒ az adott termék leírására hagyományosan használt elnevezés;

☐ jelzi a termék hagyományos jellegét vagy sajátosságát.

A tészta tekercs egyedi formájára utaló „potica” kifejezést az első szlovén költő, Valentin Vodnik által 1799-ben írt első szlovén nyelvű szakácskönyv tartalmazza. A „potica” receptjei megtalálhatók Andrej Zamejic (1850), Magdalena Knafelj Pleiweis (1868), Sr Felicita Kalinšek (1923) és mások könyveiben. Az I. világháború után gyorsan nőtt a különböző „potica” receptek száma, ma pedig a tölteléktől függően – amely édes vagy sós lehet – már több mint 105 féle „potica” ismert. A „potica” sütését minden szlovén régióban és az országhatáron túl is végzik.

A „potica” elnevezés az olyan korábbi szlovén formákból származik, mint a „povitica”, „povtica” és „potvica”. Az elnevezés a középkortól (a 15. század előtti időktől) a 20. század elejéig – amikor a recept egységesebbé vált – használt különböző elkészítési módokat tükrözi. Az egységes „potica” elnevezést a 18. század óta használják széles körben. A „slovenska potica” elnevezést először a 19. század második felében használták.

4. Leírás

4.1. Az 1. pontban szereplő elnevezéssel jelölt termék leírása, beleértve főbb fizikai, kémiai, mikrobiológiai és érzékszervi jellemzőit, alátámasztva a termék sajátos jellegét (e rendelet 7. cikkének (2) bekezdése)

Az édes vagy sós töltelékkel készített „Slovenska potica” elnevezésű kelt tészta tekercs gyűrű alakú, mivel a sütéséhez használt „potičnik”, azaz agyagból, porcelánból vagy fémből készült kerek sütőforma lapos aljú, sima vagy bordázott oldalú, közepén egy elvékonyodó csővel. A „Slovenska potica” hagyományosan vagy leggyakrabban diós, diós és mazsolás, mazsolás, tárkonyos, illetve tárkonyos és túrós töltelékkel készül.

A „Slovenska potica” tekercset frissen (sütés nélkül) lefagyasztják vagy megsütik. A sült „Slovenska potica” kérgének mindkét esetben egyenletesnek, tömörnek és simának kell lennie. A sült „Slovenska potica” színe a sült édesipari termékekre jellemző, azaz aranybarna. A „Slovenska potica” érintésre puha és ruganyos. Porcukorral is megszórhatják.

A „Slovenska potica” keresztmetszete: a kéreg nem válik el a „potica” többi részétől, a töltelék egyenletesen oszlik el és megszakítás nélküli vonalban fut, illetve a „potičnik” átmérőjétől függően az előírt számú kanyart mutatja.

4.2. Az 1. pontban szereplő elnevezéssel jelölt termék termelők által betartandó előállítási módjának leírása, beleértve adott esetben a felhasznált nyersanyagok vagy az összetevők jellegét és tulajdonságait, valamint a termék elkészítésének módját (e rendelet 7. cikkének (2) bekezdése)

A „slovenska potica” elkészítése

1. Liszt: fehér búzaliszt

2. Tej: tehéntej

3. Túró: zsíros, darabos vagy sima

4. Dióbél: darált

5. Vanília: természetes vaníliaízű cukor, vaníliarúd, por vagy folyadék formájában. A mazsolás tölteléknek valamilyen (őrölt, zúzott stb.) formában vaníliarudat kell tartalmaznia

6. Tárkony – friss vagy szárított (vagdalt levelek) vagy fagyasztott

7. Rum (38–40 térfogat-százalékos)

8. Tojás: nyers tyúktojás

9. Tehéntejből készült vaj: nyers

10. Cukor: granulált vagy porított/darált

11. Mazsola

12. Tejszín

13. Tejföl (zsíros)

14. Fahéj

15. Só

16. Élesztő

Az előírás szerint a tölteléket frissen vagy legfeljebb két nappal korábban kell elkészíteni és hűtőszekrényben kell tartani.

A kelt tészta összetevői és elkészítése

1 kg fehér búzalisztből készült tésztán alapuló recept Az egyéb összetevők és a liszt arányán (%) alapuló recept Megengedett tűréshatárok 1 000 g fehér búzaliszt 30 g élesztő 3 max. 50 g 100 g nyers vaj 10 max. 150 g 120 g cukor 12 min. 80 g 10 g só 1 max. 12 g 3 tojássárgája vagy 60 g tojássárgája 6 max. 6 tojássárgája (120 g) 10 g vaníliás cukor 1–2 max. 30 g 10 ml rum 1 max. 20 ml max. 500 ml tej max. 50 szükség szerint (a tészta kívánt állagának eléréséhez)

A tészta elkészítése

Starterkultúra használható, de nem kötelező, a tészta elkészítéséhez. Addig kell keverni és gyúrni a tésztát, amíg az összeáll és sima lesz, és már nem ragad. A meggyúrt tésztát legalább 15 percig pihentetik.

A pihentetés után a tésztát:

a) 0,4–1,5 cm vastag téglalap formára nyújtják, tölteléket szórnak a tetejére és szorosan feltekerik, vagy

b) előbb kelesztik, majd 0,4–1,5 cm vastag téglalap formára nyújtják, tölteléket szórnak a tetejére és szorosan feltekerik.

A tekercset kizsírozott „potičnik” sütőformába helyezik, felülről többször megszurkálják, majd addig kelesztik, amíg a mérete láthatóan megnövekszik, felülete pedig megdagad, de érintésre mégis pehelykönnyű marad.

A megkelt tekercs közvetlenül sütés előtt ismét megszurkálható.

„Slovenska potica” diós töltelékkel

A diós töltelék összetevői Megengedett tűréshatárok 1 000 g darált dióbél 375 g cukor min. 250 g 100 g nyers vaj max. 125 g 3 tojásfehérje vagy 90 g tojásfehérje max. 4 tojásfehérje (120 g) 20 g vaníliás cukor max. 30 g 1–2 késhegynyi vagy min. 3 mg fahéj max. 5 mg max. 600 ml tej szükség szerint (a töltelék kívánt állagának eléréséhez)

A diós töltelék és a „potica” elkészítése

1. A darált diót forró tejbe áztatják, majd hagyják lehűlni.

2. Előbb a vaníliás cukrot, cukrot, fahéjat és lágyított vajat, majd a felvert tojásfehérjét adják hozzá a tej és dió keverékéhez. A tojásfehérje felverése cukor hozzáadásával is történhet. A tészta megrepedésének elkerülése érdekében a tölteléknek könnyen kenhetőnek kell lennie.

3. A tésztát kisujj, azaz 0,4–1,5 cm vastagságúra nyújtják.

4. Minden kilogramm tésztához legalább egy kilogramm diós tölteléket kell felhasználni. A legfeljebb 29 cm átmérőjű sütőformában sütött „potica” tekercsben legalább három vagy négy kanyarnak kell lennie; nagyobb edényben sütve egy vagy két kanyarral több is lehet benne.

5. A tölteléket felkenik a tésztára, és megszórhatják száraz darált dióval.

6. A tésztát ezután szorosan feltekerik és „potičnik” sütőformába helyezik, amelyet kizsírozhatnak és kilisztezhetnek. A tekercs két végét jól kell lezárni.

7. A „potica” kelesztés céljából a „potičnik” sütőformában marad.

8. Sütés előtt a „potica” tekercs bekenhető vaj, tej és tojássárgája keverékével vagy ezek bármelyikével. A sütőbe helyezése előtt több helyen meg is kell szurkálni. A „potica” sütését 160–180 °C-on ajánlott végezni legalább 40 percen keresztül. A sütő típusától és a „potica” méretétől függően azonban az ajánlott hőmérséklet és időtartam értékének bármelyike módosulhat.

9. Az elkészült „potica” tekercset fejjel lefelé kiborítják a „potičnik” sütőformából és hagyják lehűlni.

10. Porcukorral is megszórhatják, szeletekre vágják és felszolgálják.

„Slovenska potica” diós és mazsolás töltelékkel

A diós és mazsolás töltelék összetevői Megengedett tűréshatárok 1 000 g darált dióbél 200 g cukor min. 100 g 100 g nyers vaj max. 125 g 3 tojásfehérje vagy 90 g tojásfehérje max. 4 tojásfehérje (120 g) 20 g vaníliás cukor max. 30 g 1–2 késhegynyi vagy min. 3 mg fahéj max. 5 mg max. 600 ml tej szükség szerint (a töltelék kívánt állagának eléréséhez) 100 g mazsola max. 250 g mazsola max. 50 ml rum (a mazsola beáztatásához) A rum nem előírt összetevő.

A diós és mazsolás töltelék és a „potica” elkészítése

1. A darált diót forró tejbe áztatják, majd hagyják lehűlni

2. Előbb a vaníliás cukrot, cukrot, fahéjat és lágyított vajat, majd a cukorral felvert tojásfehérjét adják hozzá a tej és dió keverékéhez. A tészta megrepedésének elkerülése érdekében a tölteléknek könnyen kenhetőnek kell lennie.

3. A tésztát kisujj, azaz 0,4–1,5 cm vastagságúra nyújtják.

4. A tölteléket felkenik a tésztára, és megszórhatják száraz darált dióval és rumba áztatott (válogatott és mosott) mazsolával (a rumba áztatás opcionális).

5. Minden kilogramm tésztához legalább 900 g diós tölteléket és 100 g mazsolát kell felhasználni.

6. A legfeljebb 29 cm átmérőjű sütőformában sütött „potica” tekercsben legalább három vagy négy kanyarnak kell lennie; nagyobb edényben sütve egy vagy két kanyarral több is lehet benne. A tésztát ezután szorosan feltekerik és „potičnik” sütőformába helyezik, amelyet kizsírozhatnak és kilisztezhetnek. A tekercs két végét jól kell lezárni.

7. A „potica” kelesztés céljából a „potičnik” sütőformában marad.

8. Sütés előtt a „potica” tekercs bekenhető vaj, tej és tojássárgája keverékével vagy ezek bármelyikével. A sütőbe helyezése előtt több helyen meg is kell szurkálni. A „potica” sütését 160–180 °C-on ajánlott végezni legalább 40 percen keresztül. A sütő típusától és a „potica” méretétől függően azonban az ajánlott hőmérséklet és időtartam értékének bármelyike módosulhat.

9. Az elkészült „potica” tekercset fejjel lefelé kiborítják a „potičnik” sütőformából és hagyják lehűlni.

10. Porcukorral is megszórhatják, szeletekre vágják és felszolgálják.

„Slovenska potica” mazsolás töltelékkel

A mazsolás töltelék összetevői Megengedett tűréshatárok 3 tojássárgája vagy min. 60 g tojássárgája max. 4 tojássárgája (80 g) 50 g porcukor max. 100 g 1 tojásfehérje 30 ml tejszín max. 50 ml 1 kávéskanál tört vagy darált vaníliarúd max. 0,6 g 500 g mazsola max. 800 g 50 ml rum max. 80 ml

A töltelék és a „potica” elkészítése

1. A mazsolát válogatják és rumba áztatják.

2. Könnyűre felverik a tojássárgáját, majd elvégzik a cukor, vanília, tejszín és felvert tojásfehérje hozzáadását.

3. A tésztát kisujj, azaz 0,4–1,5 cm vastagságúra nyújtják.

4. Ezután tölteléket és rumba áztatott mazsolát szórnak a tészta tetejére. Minden kilogramm tésztához legalább 500 g mazsolát kell a töltelékbe tenni.

5. A legfeljebb 29 cm átmérőjű sütőformában sütött „potica” tekercsben legalább három vagy négy kanyarnak kell lennie; nagyobb edényben sütve egy vagy két kanyarral több is lehet benne. A tésztát ezután szorosan feltekerik és „potičnik” sütőformába helyezik, amelyet kizsírozhatnak és kilisztezhetnek. A tekercs két végét jól kell lezárni.

6. A „potica” kelesztés céljából a „potičnik” sütőformában marad.

7. Sütés előtt a „potica” tekercs bekenhető vaj, tej és tojássárgája keverékével vagy ezek bármelyikével. A sütőbe helyezése előtt több helyen meg is kell szurkálni. A „potica” sütését 160–180 °C-on ajánlott végezni legalább 30 percen keresztül. A sütő típusától és a „potica” méretétől függően azonban az ajánlott hőmérséklet és időtartam értékének bármelyike módosulhat.

8. Az elkészült „potica” tekercset fejjel lefelé kiborítják a „potičnik” sütőformából és hagyják lehűlni.

9. Porcukorral is megszórhatják, szeletekre vágják és felszolgálják.

„Slovenska potica” tárkonyos töltelékkel

A tárkonyos összetevői Megengedett tűréshatárok 150 g nyers vaj max. 200 g 100 g porcukor min. 50 g 4 tojássárgája vagy min. 80 g tojássárgája min. 3 tojássárgája (60 g) 75 g friss vagy fagyasztott tárkony vagy 15 g szárított tárkony min. 30 g friss vagy fagyasztott tárkony vagy 8 g szárított tárkony

A töltelék és a „potica” elkészítése

1. A vajat krémesítik, majd elkeverik a cukorral és tojássárgájával.

2. Vagdalt tárkonyleveleket vagy szárított tárkonyt adnak hozzá.

3. A tésztát kisujj, azaz 0,4–1,5 cm vastagságúra nyújtják. Minden kilogramm tésztához 300–400 g vajas és tárkonyos tölteléket kell felhasználni.

4. A legfeljebb 29 cm átmérőjű sütőformában sütött „potica” tekercsben legalább három vagy négy kanyarnak kell lennie; nagyobb edényben sütve egy vagy két kanyarral több is lehet benne. A tésztát ezután szorosan feltekerik és „potičnik” sütőformába helyezik, amelyet kizsírozhatnak és kilisztezhetnek. A tekercs két végét jól kell lezárni.

5. A „potica” kelesztés céljából a „potičnik” sütőformában marad.

6. Sütés előtt a „potica” tekercs bekenhető vaj, tej és tojássárgája keverékével vagy ezek bármelyikével. A sütőbe helyezése előtt több helyen meg is kell szurkálni. A „potica” sütését 160–180 °C-on ajánlott végezni legalább 30 percen keresztül. A sütő típusától és a „potica” méretétől függően azonban az ajánlott hőmérséklet és időtartam értékének bármelyike módosulhat.

7. Az elkészült „potica” tekercset fejjel lefelé kiborítják a „potičnik” sütőformából és hagyják lehűlni.

8. Porcukorral is megszórhatják, szeletekre vágják és felszolgálják.

„Slovenska potica” tárkonyos és túrós töltelékkel

A tárkonyos, túrós és tejfölös töltelék összetevői Megengedett tűréshatárok 125 g túró max. 160 g túró 125 g tejszín max. 130 g tejszín 20 g cukor max. 30 g 3 tojássárgája vagy 60 g tojássárgája min. 3 tojássárgája (60 g) 3 tojásfehérje vagy 90 g tojásfehérje min. 3 tojásfehérje (90 g) 75 g friss vagy fagyasztott tárkony vagy 15 g szárított tárkony min. 30 g friss vagy fagyasztott tárkony vagy 8 g szárított tárkony

A töltelék és a „potica” elkészítése

1. A túrót szitán átnyomják, majd elkeverik a tojássárgájával és a vagdalt vagy szárított tárkonnyal, továbbá a cukorral felvert tojásfehérjével.

2. A tésztát kisujj, azaz 0,4–1,5 cm vastagságúra nyújtják, majd tölteléket szórnak a tetejére. Minden kilogramm tésztához legalább 300–500 g tárkonyos és túrós tölteléket kell felhasználni.

3. A legfeljebb 29 cm átmérőjű sütőformában sütött „potica” tekercsben legalább három vagy négy kanyarnak kell lennie; nagyobb edényben sütve egy vagy két kanyarral több is lehet benne. A tésztát ezután szorosan feltekerik és „potičnik” sütőformába helyezik, amelyet kizsírozhatnak és kilisztezhetnek. A tekercs két végét jól kell lezárni.

4. A „potica” kelesztés céljából a „potičnik” sütőformában marad.

5. Sütés előtt a „potica” tekercs bekenhető vaj, tej és tojássárgája keverékével vagy ezek bármelyikével. A sütőbe helyezése előtt több helyen meg is kell szurkálni. A „potica” sütését 160–180 °C-on ajánlott végezni legalább 30 percen keresztül. A sütő típusától és a „potica” méretétől függően azonban az ajánlott hőmérséklet és időtartam értékének bármelyike módosulhat.

6. Az elkészült „potica” tekercset fejjel lefelé kiborítják a „potičnik” sütőformából és hagyják lehűlni.

7. Porcukorral is megszórhatják, szeletekre vágják és felszolgálják.

A „Slovenska potica” tekercset nyersen (sütés nélkül) lefagyasztják vagy megsütik.

A „Slovenska Potica” ELTARTHATÓSÁGA

Az optimális minőség és íz biztosítása érdekében minden „Slovenska potica” tekercsen fel kell tüntetni a fogyaszthatósági időt.

A frissen sütött „Slovenska potica” eltarthatósága legalább 10 nap, kivéve a tárkonyos töltelékű „Slovenska potica” tekercset, amelynek az eltarthatósága legalább hét nap. A „Slovenska potica” tárolását az előállító utasításainak megfelelően kell végezni.

A megsütött és lefagyasztott „Slovenska potica” a lefagyasztás napjától számított három hónapon belül felhasználandó. A „Slovenska potica” a felengedést követő három napon belül felhasználandó.

Nyersen lefagyasztva a „Slovenska potica” a lefagyasztás napjától számított legfeljebb hat hónapig tartható el.

„POTIČNIK”, a „Slovenska potica” hagyományos sütőformája

A „potičnik” készülhet égetett agyagból, porcelánból, zománcozott fémből, tapadásmentes bevonatú fémből vagy más anyagból.

Sima vagy bordázott oldalú, kerek alakú és enyhén kiszélesedő. A bordák, ha vannak, derékszöget zárnak be a „potičnik” aljával. A sütőforma alja lapos. A „potičnik” közepén áthaladó elvékonyodó cső ad magyarázatot a „potica” alapvető – és egyetlen lehetséges – formájára, amely nem más mint egy gyűrű alakú és közepén az alja felé vékonyodó lyukat tartalmazó cipó formája. A „potičnik” alján 14 cm a legkisebb átmérő. A tartósság fokozása érdekében a „potičnik” huzallal erősíthető meg.

4.3. A termék hagyományos jellegét alátámasztó főbb tényezők leírása (e rendelet 7. cikkének (2) bekezdése)

Az egyértelműen szlovén „potica” elnevezés az olyan korábbi szlovén formákból származik, mint a „povitica”, „povtica” és „potvica”. Az egységes „potica” elnevezést a 18. század óta használják széles körben. A „potica” legrégebbi – a történelmi „povitica” formájú – írásos feljegyzése Primož Trubar, a szlovén nyelven nyomtatott első könyvek szerzőjének két (1575-ből és 1577-ből származó) kötetére vezethető vissza.

A legrégebbi „potica” recept az első szlovén enciklopédista, Janez Vajkard Valvasorpe A Krajnai Hercegség tündöklése (The Glory of the Duchy of Carniola) című művében (1689) jelent meg. A Valentin Vodnik által 1799-ben összeállított első szlovén nyelvű szakácskönyvben a „potica” kifejezés a tészta tekercs formázási módját jelenti. A további (Andrej Zamejic, Magdalena Knafelj Pleiweis, Sr Felicita Kalinšek és mások által írt) szakácskönyvek megjelenésével együtt a különböző „potica” receptek száma is nőtt. Néhányuk még idegen nyelvű szakácskönyvekben is szerepel, például Katharina Prato Die süddeutsche Küche (1897) és Marie von Rokitansky 1897-es szakácskönyvében, amely kifejezetten rögzíti, hogy a tészta Krajnából származik*.

A „Slovenska potica” mai jellegzetes alakja – amely a „potičnik” vagy „potičnica” elnevezésű speciális kőedényben vagy fém sütőformában való sütés eredménye – több mint 200 évre nyúlik vissza.

Nehéz lenne olyan hagyományos szlovén ételt találni, amely a „potica” tekercsnél jobban jelképezi az ünnepi menüt. A „potica” nélkül nem igazi a lakoma, különösen karácsony és húsvét idején, valamint a családi ünnepeken. A töltelékek terén a tárkonyosból készül a leghatározottabban szlovén „potica”, a mézes pedig az egyik legrégebbi töltelék.

A „Slovenska potica” leggyakrabban diós tölteléket tartalmaz, mivel a dió minden társadalmi réteg számára könnyen elérhető volt és az ünnepi bőség érzését keltette. A diós és mazsolás töltelék szintén gyakori. A szárított szőlő vagy mazsola különösen Szlovénia azon részein volt jellemző, ahol a szőlő alapnövénynek számít. A diós töltelék mazsolával való kiegészítéséről Janez Vajkard Valvasor 1689-ben, majd Valentin Vodnik 1799-ben számolt be. Ugyanez vonatkozik a mazsolás töltelékre is. A tárkonyos jelenti a legjellegzetesebb szlovén tölteléket, hiszen ezt a fűszernövényt mindig is édes ételekhez társították. Túróval lédúsabb „potica” készíthető. A múltban azért adtak túrót a tárkonyos töltelékhez, hogy kiváltsák a nem mindenki által megfizethető drágább összetevőket, például a tojást és a vajat. A túró az egyedüli olyan összetevő, amely illik a tárkonyos töltelékhez.

A „Slovenska potica” manapság minden szlovén régióban, valamint a külföldön élő szlovének körében is ismert. A „potica” számos külföldi szerző szerint is egy eredeti szlovén desszert.

A „slovenska potica” elnevezést először a 19. század második felében használták. Használatát különböző történelmi források dokumentálják:

— „[…] szakácsaink keményen megdolgoznak bérükért, amikor Hamburgba, Berlinbe és Münchenbe utaznak, hogy megtanítsák a németeket a žganci helyes spékelésére és a krajnai »potica« elkészítésére* […]” (Slovenija újság, 1849, 19. sz., 74. o.).

— „A mézes vagy diós »potica«, valamint a szárazkolbász olyan régi krajnai** eredeti termékek, amelyeket a nem krajnaiak is megkedveltek.” (Kmetijske in rokodelske novice újság, 35/1877, 11. sz., 83. o.)

— „Az UNESCO képzési és oktatási kézikönyvet adott ki [hiányzó elöljárószó] a világ kulturális örökségéről. A szlovén »potica« is szerepel benne.”

— „A »potica« azt jelenti Szlovéniának, amit a pite Amerikának.” (Betsy Oppenneer: Ünnepi kenyerek, receptek, mesék és hagyományok (Celebration Breads, Recipes, Tales and Traditions), New York 2003, 117. o.)

— „De számos egyéb kőedény sütőformát és fazekat is ismerünk. A néphagyomány szerint ezekben történik három szlovén ételkülönlegesség sütése: prekmurska gibanica, belokranjska povitica és »Slovenska potica«” (Delo in Dom újság melléklete, 2007. július–december).

— „Következik a nélkülözhetetlen szlovén »potica« és az ünnepi menüvel kapcsolatos ötletek […]” (Mag magazin, 2007. december)

— „A »potica« bizonyos fajtáinak meghatározó szerepük van Szlovénia általános és turisztikai célpontként történő népszerűsítésében. Ebből a szempontból kiemelendő a tárkonyos töltelékű »potica«, amely a legjellemzőbb szlovén »potica«.” (Slovenske Novice újság, 2008. január–június)

— „Az igazi szlovén »potica« tekercsben három vagy négy kanyar van, ami csak bőséges mennyiségű töltelékkel érhető el.” (Slovenske Novice újság, 2008. január–június)

— „Úgy tűnik, hogy az Egyesült Királyság kezdi felfedezni a szlovén »potica« édességét és változatos ízvilágát. A »potica« – vagy más néven »szlovén édeskenyér« – receptjét nemrégiben közölte a The Daily Telegraph […]” (Nedelo újság, 19/2013, március 3., 9. sz., 11. o.)

— Teddy maci szlovén édességet süt: „Potica” (Tina Orter, 2014), képeskönyv gyermekeknek és szülőknek, a „Slovenska potica” receptjével; nyolc nyelvre lefordítva (angol, német, olasz, francia, spanyol, orosz, svéd és lengyel)

— A potica szerelmesei (Nuts About Potica) (The Slovenia Times, 2015. április 3.)

— „»Potica«, az ünnepi asztal dísze” (a szlovén idegenforgalmi szervezet weboldala)

* és ** megjegyzések: A 15. századtól kezdve Krajna (SL: Kranjska) volt a szlovén etnikai terület központi történelmi régiója. Ez volt az egyetlen, teljes egészében szlovén régió. Innen ered a szlovén szinonimájaként használt krajnai (SL: Kranjec) elnevezés. 1364-ben Krajna hercegség lett, és 1846-tól 1918-ig a Habsburg Monarchia koronabirtoka volt. A mai Szlovénia tehát az egykori Krajna jogutódja.

(1) HL L 343., 2012.12.14., 1. o.